دونیا متورولوژی هؤرگوتو کوره‌سل ایقلیم راپوروندا، 2015ین قید ائدیلن ان ایستی ایل ا​​ولدوغو، بو رکوردون احتیمالا 2016دا قیریلاجاغی بیلدیریلدی.
دونیا متورولوژی هؤرگوتونون (WMO) مراکشده تشکیل ائدیلن کوره‌سل ایقلیم دانیشیق‌لاریندا آچیق‌لانان، 2011-2015 قلوبال ایقلیم راپورونا گؤره، 2016نین، آفریقا استثنا اولماقلا بوتون قاره‌لرده سون 5 ایلین ان ایستی ایلی اولا‌راق قید ائدیله‌بیله‌جگی ایفاده ائدیلدی.
راپورون آچیقلاندیغی ییغینجاقدا دانیشان WMO باش کاتیبی پتر تالاس،
"بو راپور 2015ده‌کی ایستیلیگین، هله ده اورتالاما 1 درجه‌لیک آرتیش سویه‌سینه چاتدیغینی اورتایا قویماقدا‌دیر. 2015.جی ایلین ان ایستی ایل ​​اولدوغو، 5 ایللیک ان ایستی دؤورو یاشادیق. یقین بو رکورد 2016دا قیریلا‌جاق" دئدی.
دوغو آفریقادا 2010-2011.جی ایللرده یاشانان و تخمینا 258 مین نفرین اؤلومونه سبب اولان قوراقلیغین، ایستی‌لیک آرتیشییلا علاقه‌لی اولدوغو قید ائدیلن راپوردا، آیریجا 2015.جی ایلده پاکیستان و هیندیستان‌داکی ایستی دالغا‌لاری‌نین 4 مین 100دن چوخ انسانین اؤلومونه سبب اولدوغونا ایشاره ائدیلدی.
